15/12/2014 | Administración LocalMunicipal
Corcubión
Notificación a Promocións Corcubión S. L., expediente orde de execución parcela referencia catastral 4447713MH8544N0001GM

Notificación a Promocións Corcubión S. L., expediente orde de execución parcela referencia catastral 4447713MH8544N0001GM Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do expediente de orde de execución, como os interesados no procedemento son descoñecidos e ignórase o enderezo de notificación, procédese á súa práctica mediante o anuncio no Boletín Oficial da Provincia e no taboleiro de edictos do concello do seu último domicilio coñecido (Concello de Corcubión). De conformidade co artigo 61 da Lei 30/1992 publícase un estrato da resolución de alcaldía núm.372/2013, do 22.07.2013, polo que poderán comparecer na Secretaría do Concello no prazo de 10 días desde a presente publicación para o coñecemento do contido íntegro e constancia de tal coñecemento, de luns a venres en horario de 9.00 a 14.00 h. PRIMEIRO. Iniciar o expediente de orde de execución en relación co inmoble sito no baixo do Edificio Solpor Campo da Viña nº 12-14, con referencia catastral 4447713MH8544N0001GM, propiedade de Promocións Corcubión S. L., por incumprimento dos seus deberes como propietario de manter o inmoble nas debidas condicións de seguridade, salubridade e ornato público. SEGUNDO. Abrir un prazo de alegación de dez días hábiles, para presentar cantas alegacións, xustificacións e documentos estime necesarios, de conformidade co disposto nos artigos 199 da Lei 9/2002, de 30 de decembro, de Ordenación Urbanística e Protección do Medio Rural de Galicia, e 84 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. TERCEIRO. As obras e actuacións necesarias para conservar o inmoble, de acordo co informe técnico, son: - Limpeza do interior do local, debendo recoller os residuos de xeito separativo e depositalos no contedor correspondente. - Completar a fachada do xeito que se cumpra o indicado no apartado 1º) do artigo 3.5.12.- do Plan Especial do Casco Histórico de Corcubión; é dicir, tapando os ocos existentes entre os ladrillo, dispoñer unha revocadura (de cal ou cemento) e pintando posteriormente cunha pintura de tonalidade clara e acorde co entorno. - Dispoñer unha nova porta de entrada, de acordo co indicado no apartado 2º) do artigo 3.5.12.- do P. E. C. H. C.; é dicir, de madeira, aluminio lacado, P. V. C. etc. que teña unha cor branca, ocre, verde, roxa ou azul e que sexa acorde co entorno. O custo estimado das obras necesarias a realizar na fachada do local é: - Limpeza do local: 30,00 euros - Cegar a fachada mediante a colocación de ladrillo tomado con morteiro de cemento: aprox.22,5 euros/m 2: 112,50 euros (5,00 m 2 ) - Colocación de revocadura a base de morteiro de cemento ou cal, de 20 mm. de espesura, en paramentos verticais: aprox.11,80 euros/m 2: 295,00 euros (25,00 m 2 ) - Pintado do acabado anterior mediante dúas mans de pintura ao silicato en paramentos verticais exteriores, sobre man de imprimación: aprox.9,60 euros/m 2: 240,00 euros (25,00 m 2 ) - Colocación de porta de entrada de madeira, con folla lisa, pintada, canteada en todo o seu contorno, de 40 mm. de grosor, cerco de piñeiro e molduras en ambalas dúas caras en piñeiro, gonzos en latón e pechadura: aprox.130,00 euros/m 2: 260,00 euros (2,00 m 2 ) O que se traduce nun importe estimado de 937,50 euros. O prazo para a execución das obras é de tres meses. A adopción desta proposta de orde de execución de obras de conservación e de mellora, xustifícase nos seguintes motivos, de acordo co informe técnico: - Como se ten indicado, o acabado da fachada se realiza unicamente cunha folla de ladrillo sen revestir e con ocos entre os ladrillos. - A porta a base de táboas de madeira que pechaba o oco de acceso ao local está no chan, ao romper as súas bisagras. - Este estado da fachada do local é o que determina que no seu interior se encontre lixo: envases de vidro, de plástico ou metálicos, papeis, etc. Ademais, facilita a entrada de animais e persoas, co perigo que elo comporta, afectando por tanto á salubridade e ornato público. En caso de incumprimento inxustificado da orde de execución que se dicte, logo do prazo de audiencia, a Administración actuante poderá adoptar calquera medida de execución forzosa. Tratase dun acto de trámite contra o que non cabe recurso ningún, sen prexuízo de que o interesado interpoña os que considere oportunos. Corcubión, 4 de decembro de 2014 O Alcalde-presidente. Francisco J. Lema Fuentes.